Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 958/12/7701	Bardejov, 23.5.2014
EEČ : 2-54-69-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátorka Okresnej prokuratúry Bardejov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 20.3.2013, spisová značka Pv 958/12/7701, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 17.12.2012 okolo 09.00 hod. v školskej šatni Základnej školy Komenského č.  23 v Bardejove odcudzila žiačke XXXXX, nar. 25.9.1998, trvale bytom XXXXX, ul. XXXXX, zo školskej tašky zväzok kľúčov, na ktorom bol kľúč od vchodových dverí bytu v panelovom obytnom dome na ul. XXXXX v Bardejove, ktorého majiteľkou je XXXXX, nar. XXXXX, trvale bytom tamtiež, kľúč od vchodových dverí vchodu č. 9 tohto panelového obytného domu, kľúč od triedy 8.D Základnej školy na Komenského č. 23 v Bardejove a prívesok s fotkou žiačky XXXXX, následne toho istého dňa okolo 12.30 hod. si odcudzenými kľúčmi otvorila dvere vchodu a následne bytu XXXXX, vošla dnu a z detskej izby odcudzila netbook čiernej farby zn. ASUS, model 1015BX, séria BB0AASO45935, RMA č. CZA12B1617, prívodný kábel k netbooku a optickú myš, čím takto svojím konaním spôsobila XXXXX, nar. XXXXX, škodu vo výške 142,- € 

Uznesením prokurátora Okresnej prokuratúry XXXXX zo dňa 20.3.2013, spisová značka Pv 958/12/7701, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením povereného príslušníka Obvodného oddelenia PZ v Bardejove sp. zn.: ORP-707/BJ-BJ-2012 zo dňa 30.12.20121 bolo podľa § 206 ods. 1 Tr. por. vznesené obvinenie XXXXX pre jednočinný súbeh prečinu krádeže podľa § 212 ods. 2 písm. a/ Trestného zákona a prečinu porušovania domovej slobody podľa § 194 ods. 1 Tr. zákona, a to na tom skutkovom základe, že dňa 17.12.2012 okolo 09.00 hod. v školskej šatni Základnej školy Komenského č.  23 v Bardejove odcudzila žiačke XXXXX, nar. 25.9.1998, trvale bytom XXXXX, ul. XXXXX, zo školskej tašky zväzok kľúčov, na ktorom bol kľúč od vchodových dverí bytu v panelovom obytnom dome na ul. XXXXX v Bardejove, ktorého majiteľkou je XXXXX, nar. XXXXX, trvale bytom tamtiež, kľúč od vchodových dverí vchodu č. 9 tohto panelového obytného domu, kľúč od triedy 8.D Základnej školy na Komenského č. 23 v Bardejove a prívesok s fotkou žiačky XXXXX, následne toho istého dňa okolo 12.30 hod. si odcudzenými kľúčmi otvorila dvere vchodu a následne bytu XXXXX, vošla dnu a z detskej izby odcudzila netbook čiernej farby zn. ASUS, model 1015BX, séria BB0AASO45935, RMA č. CZA12B1617, prívodný kábel k netbooku a optickú myš, čím takto svojím konaním spôsobila XXXXX, nar. XXXXX, škodu vo výške 142,- €.  

XXXXX prokuratúry Bardejove uznesením sp. zn. Pv 958/12 - 7  zo dňa  20.03.2013, právoplatným dňa 23.04.2013, podľa § 216 ods. 1 Tr. poriadku trestné stíhanie proti obvinenej  podmienečne zastavila, a podľa § 216 ods. 2 Tr. por. jej určila skúšobnú dobu v trvaní 12 /dvanásť/ mesiacov, ktorá trvala do  23.04.2014. 

Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil  povinnosť nahradiť  spôsobenú  škodu  a vyhovel  aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas  skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Z vyžiadaných správ z miesta trvalého bydliska obvinenej a z odpisu registra trestov prokurátorka okresnej prokuratúry zistila, že  obvinená viedla  počas skúšobnej doby riadny život. V súčasnej dobe navštevuje 9. ročník Základnej školy na Komenského ul. v Bardejove, kde dosahuje výborný prospech. Počas trvania jej podmienečného zastavenia bola na návrh sociálneho kurátora zapojená do výchovno-rekreačného skupinového programu realizovaného akreditovaným subjektom DRAK - detské kočovné divadlo Prešov, v ktorom sa veľmi dobre prezentovala. Podľa správy Odboru sociálnych vecí a rodiny ÚP,SVaR XXXXX zo dňa 13.05.2014 sa mladistvá správala veľmi dobre.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2, nastávajú účinky zastavenia trestného stíhania  podľa § 9 ods. 1 písm. e/ Trestného poriadku.

Z uvedených dôvodov bolo preto potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladislava Slosarčíková
prokurátorka